Sabine Kuegler

Sabine Kuegler (s. 25. joulukuuta 1972 Patan, Nepal) on saksalainen kirjailija. 
Hän on kirjoittanut kaksi kirjaa, joissa hän kertoo lapsuudestaan vanhempiensa ja sisarustensa kanssa länsipapualaisessa viidakossa keskellä fayu-kansan ihmissyöjäheimoja.

Hänen vanhempansa päättivät ensimmäisinä valkoihoisina asettua asumaan tuon 400-henkisen heimon keskuuteen. Fayu-heimo eli hyvin alkukantaista ja sotaisaa elämää keskellä vaikeapääsyistä viidakkoa. Kueglerit olivat tulleet lähetyssaarnaajina ja myös tutkimaan heimon kieltä. Hänen sairaanhoitajaäitinsä toimi heimon parissa mm. kätilönä.

Kuegler muutti 17-vuotiaana pois Irian Jayasta ja asettui asumaan Sveitsiin, jossa hän kävi koulua sisäoppilaitoksessa. Kueglerillä on neljä lasta kahdesta avioliitosta. Hän asuu Münchenissä eronneena.

Teokset
Dschungelkind (Droemer Knaur, München 2005, ISBN 3-426-27361-6). Kirja on suomennettu nimellä "Viidakkolapsi" (Karisto, Hämeenlinna 2006, ISBN 978-951-556-091-9, ISBN 951-556-091-8) Helmi kustannus julkaisi kirjasta pokkariversion 2008 (Helmi kustannus, 2008, ISBN 978-952-459-788-3).

Ruf des Dschungels (Droemer Knaur, München 2006, ISBN 3-426-27393-4), jossa hän kertoo myöhemmästä uudelleentapaamisestaan fayujen kanssa vuonna 2005. Kirja on suomennettu nimellä "Paluu viidakkoon" (Helmi kustannus 2007, ISBN 978-951-556-129-9).

Jagerin und Gejagte (Droemer Knaur, München 2009, ISBN 3-426-78232-4), jossa Kuegler kertoo elämästään Euroopassa, kahden kulttuurin välissä. Kirja on suomennettu nimellä "Elämän viidakossa" (Tammi 2011, ISBN 978-951-31-5764-7).

Lähteet

Aiheesta muualla 
 Sabine Kuegler , profile, interview and book extract at Virago Press
 BBC Interview, 21 September 2005
 BBC Interview, 28 December 2005
Book review of Jungle Child, Perceptive Travel online magazine, March/April 2007
Interview Daily Telegraph 20.9.2005

Saksalaiset kirjailijat
Vuonna 1972 syntyneet
Elävät henkilöt